projecte-aina/catalan_government_crawling huggingface dataset:
El Decret 280/1994, de 4 de novembre, modificat pel Decret 289/1998, de 3 de novembre, regula les despeses electorals a les eleccions a cambres agràries.
L'article 5 d'aquest Decret assenyala la subvenció que es concedeix a les organitzacions o coalicions que concorren a les eleccions, i així mateix la bestreta que es pot atorgar a compte de la subvenció.
D'altra banda, l'article 8 d'aquest Decret assenyala el límit de despeses electorals que pot realitzar cada organització o coalició que participa en les eleccions.
Vist el temps transcorregut d'aquesta normativa, es fa necessària l'actualització de les quantitats establertes per aquest concepte, per les eleccions a cambres agràries de 2007, convocades pel Decret 611/2006, de 19 de desembre.
A proposta del conseller d'Agricultura, Alimentació i Acció Rural i d'acord amb el Govern,
Determinació de les subvencions
1.1 El Departament d'Agricultura, Alimentació i Acció Rural subvencionarà les despeses ocasionades a organitzacions o coalicions amb motiu de les eleccions a cambres agràries de 2007, d'acord amb les regles següents:
b) 0,50 per vot vàlid obtingut, per a cada candidatura que hagi obtingut, com a mínim, un membre elegit.
1.2 Cap organització o coalició no pot superar en aquestes eleccions, per despeses electorals, exclosa la subvenció del Departament d'Agricultura, Alimentació i Acció Rural, el límit que resulti de multiplicar per 0,37 euros el nombre d'habitants de població de dret de les circumscripcions electorals on es presentin candidatures.
2.1 El Departament d'Agricultura, Alimentació i Acció Rural pot concedir a les organitzacions i coalicions bestretes de les subvencions que els correspongui per a despeses electorals originades.
2.2 L'import d'aquesta bestreta no pot ser superior al 50% dels imports percebuts per la mateixa organització o coalició que haguessin tingut per objecte la seva participació en les darreres eleccions a cambres agràries.
Atesa la necessitat que el sector agrari a Catalunya compti amb l'adequada estructura sindical;
Vista la Llei 7/1982, de 2 de juny, de Pressupostos de la Generalitat de Catalunya i de les seves entitats autònomes per al 1982, on s'inclou una partida pressupostària per al foment del sindicalisme agrari;
En ús de les atribucions que em confereixen la Llei 7/1982, de 2 de juny, abans esmentada, i l'article 10 de la Llei 11/1977, General Pressupostària, de 4 de gener,
Article primer.- Es convoquen ajuts per al foment del sindicalisme agrari entre els sindicats agraris legalment constituïts i amb àmbit d'actuació a Catalunya.
Article segon.- 1.Els ajuts tindran caràcter de subvenció i s'haurà de destinar una quantitat igual o superior al 60% d'aquella subvenció a despeses que estiguin previstes en el Capítol VI del codi de classificació econòmica de les despeses públiques, aprovat per Resolució de 26 de març de 1979 de la Dirección General de Presupuestos del Ministerio de Hacienda.
2.S'estableix com a límit màxim de subvenció la quantitat de sis milions de pessetes.
Article tercer.- Els sindicats agraris legalment constituïts que vulguin acollir-se a aquesta línia d'ajuts ho hauran de sol·licitar mitjançant instància adreçada a l'Honorable conseller d'Agricultura, Ramaderia i Pesca, dins el termini de 10 dies hàbils a partir de la data de publicació d'aquesta Ordre.
2.A la sol·licitud s'hi adjuntarà:
a)Còpia dels estatuts de constitució.
b)Llistat d'inversions i accions per a les quals se sol·licita la subvenció.
c)Memòria de les activitats de tota mena realitzades durant els últims dos anys.
d)Llista expressant l'emplaçament dels locals del sindicat oberts al públic, dins del territori de Catalunya, justificant-ho, mitjançant certificat lliurat per l'Ajuntament corresponent.
Article quart.- Per a l'avaluació de les sol·licituds es tindran en compte els següents criteris:
a)Participació en meses sectorials del Departament d'Agricultura, Ramaderia i Pesca, els últims dos anys:
b)Grau d'implantació a nivell de Catalunya:
c)Activitats i accions dutes a terme:
d)Grau de difusió dels òrgans d'expressió escrita
Article sisè.- 1.La resolució sobre la concessió dels ajuts es produirà en el termini dels 15 dies següents a la data límit de presentació de sol·licituds.
2.La subvenció atorgada es lliurarà prèvia presentació de justificants de les accions realitzades i certificació de llur realització per part del cap del Servei de Relacions Agràries.
Única.- Aquesta Ordre entrarà en vigor el mateix dia de la seva publicació al Diari Oficial de la Generalitat.
No obstant això, també poden sol·licitar el reconeixement com a ADV aquelles entitats associatives, cooperatives, societats agràries de transformació, ADF o Organitzacions de Productors que hagin estat reconegudes per l'Administració en compliment del que estableix la normativa europea d'aplicació.
També poden sol·licitar el reconeixement com a ADV aquelles entitats associatives, cooperatives, societats agràries de transformació o ADF que estiguin inscrites en els registres corresponents.
19.2 Per a la renovació del carnet d'aplicador/a i manipulador/a de productes fitosanitaris caldrà presentar un formulari normalitzat, que es pot descarregar des del portal únic per a les empreses o a través de la seu electrònica de la Generalitat de Catalunya.
Aquestes sol·licituds s'han d'adreçar al Servei de Sanitat Vegetal i, en el cas de subjectes obligats a relacionar-se electrònicament amb l'Administració, s'han de presentar per mitjans telemàtics utilitzant el portal únic per a les empreses o a través de la seu electrònica de la Generalitat de Catalunya; i en el cas de subjectes no obligats a relacionar-se electrònicament amb l'Administració, s'han de presentar per mitjans telemàtics o presencialment, als serveis territorials o a les oficines comarcals del departament competent en matèria d'agricultura o a la Xarxa d'Oficines de Gestió Empresarial, sens perjudici de fer ús de la resta de mitjans que estableix la Llei 26/2010, de 3 d'agost.
19.2 Per a la renovació dels carnets d'aplicadors i manipuladors de productes fitosanitaris caldrà presentar un imprès normalitzat que es pot descarregar des del web http://www.gencat.cat/agricultura o obtenir en qualsevol dependència del departament competent en matèria d'agricultura.
Aquestes sol·licituds s'han d'adreçar al servei de sanitat vegetal i s'han de presentar a les seccions d'Agricultura i Sanitat Vegetal dels serveis territorials, a les oficines comarcals del departament competent en matèria d'agricultura o a la Xarxa d'Oficines de Gestió Empresarial, sens perjudici de fer ús de la resta de mitjans que estableix la Llei 26/2010, del 3 d'agost.
18.3 La sol·licitud per a l'expedició del carnet d'aplicador/a i manipulador/a de productes fitosanitaris es formalitza mitjançant un formulari normalitzat que es pot descarregar des del portal únic per a les empreses o a través de la seu electrònica de la Generalitat de Catalunya.
Aquesta sol·licitud s'ha d'adreçar al Servei de Sanitat Vegetal i, en el cas de subjectes obligats a relacionar-se electrònicament amb l'Administració, s'ha de presentar per mitjans telemàtics utilitzant el portal únic per a les empreses o a través de la seu electrònica de la Generalitat de Catalunya; i en el cas de subjectes no obligats a relacionar-se electrònicament amb l'Administració, s'ha de presentar per mitjans telemàtics o presencialment, als serveis territorials o a les oficines comarcals del departament competent en matèria d'agricultura o a la Xarxa d'Oficines de Gestió Empresarial, sens perjudici de fer ús de la resta de mitjans que estableix la Llei 26/2010, de 3 d'agost.
18.3 La sol·licitud per a l'expedició del carnet d'aplicador/a i manipulador/a de productes fitosanitaris es realitza a través d'un imprès normalitzat que es pot descarregar del web http://www.gencat.cat/agricultura o obtenir en qualsevol dependència del departament competent en matèria d'agricultura.
Aquesta sol·licitud s'ha d'adreçar al servei de sanitat vegetal i s'ha de presentar a les seccions d'Agricultura i Sanitat Vegetal dels serveis territorials, a les oficines comarcals del departament competent en matèria d'agricultura o a la Xarxa d'Oficines de Gestió Empresarial, sens perjudici de fer ús de la resta de mitjans que estableix la Llei 26/2010, del 3 d'agost.
Persona que realitza tractaments fitosanitaris des d'aeronaus o mitjançant aeronaus, sense perjudici del compliment de la normativa específica que regula la concessió de llicències en l'àmbit de la navegació aèria.
Persones que estan en possessió del títol i la llicència de pilot comercial d'avió o helicòpter, i realitzen tractaments fitosanitaris des d'aeronaus o mitjançant aeronaus, sens perjudici del compliment de la normativa que regula la concessió de llicències en l'àmbit de la navegació aèria.
57.1 Al Departament d'Agricultura, Ramaderia i Pesca li corresponen les funcions inspectores següents:
a) Evitar, en les fases de producció, elaboració i envelliment, les pràctiques prohibides o nocives per a la salut i el medi ambient de productes vtivinícoles sens perjudici de les competències que corresponguin en aquests àmbits a altres departaments de la Generalitat de Catalunya o a altres administracions.
b) Controlar el compliment de la normativa reguladora de la producció, l'elaboració, l'embotellament, l'envelliment, la comercialització, l'etiquetatge i l'embalatge dels productes vitivinícoles.
c) Vetllar per la protecció dels productes vitivinícoles amb denominació d'origen pel que fa als operadors que no estiguin inscrits a la denominació d'origen.
57.2 A l'INCAVI li corresponen les funcions inspectores en matèria vitivinícola següents:
a) Vetllar per la protecció dels productes vitivinícoles amb denominació d'origen.
b) Controlar el compliment de la normativa reguladora de la producció, la coexistència, l'elaboració, l'envelliment, l'embotellament, la comercialització, l'etiquetatge i l'embalatge pel que fa a la qualitat dels productes vitivinícoles emparats per una denominació d'origen.
c) Exercir les funcions inspectores que li encarregui el Departament d'Agricultura, Ramaderia i Pesca.
57.3 Als consells reguladors de les denominacions d'origen vitivinícoles els corresponen les funcions inspectores en matèria vitivinícola següents:
a) Controlar la coincidència entre les declaracions formals i la realitat dels operadors del sector quan es tracti de vins emparats per una denominació d'origen.
b) Comprovar la realitat de la informació sobre els productes vitivinícoles emparats per una denominació d'origen.
c) Controlar el compliment de la normativa inclosa en els corresponents reglaments sobre la producció, l'elaboració, l'envelliment, la comercialització, l'etiquetage i l'embalatge vitivinícola de vins emparats per una denominació d'origen.
57.4 Als efectes d'aquest article s'entén per vi emparat per una denominació d'origen els vins que siguin susceptibles de qualificació i d'acord amb el reglament de la denominació d'origen corresponent.
Atès que pel fet de la propera entrada a la Comunitat Econòmica Europea (CEE), cal una adaptació de les produccions vitivinícoles al context general del mercat europeu, basat, fonamentalment, a potenciar aquesta activitat en zones generadores de vins de qualitat, com a alternativa viable i competitiva;
Atès també el fet que diàriament s'introdueixen a les diferents zones vitivinícoles noves varietats que cal anar assajant, per tal de veure la seva adaptació edafoclimàtica i la seva producció de vins d'igual o superior qualitat a les que actualment existeixen;
Vist l'annex 1 del Decret 835/1972, de 23 de març, que aprova el Reglament de la Llei 25/1970, "Estatut de la Vinya, el Vi i els Alcohols", en el qual es fixen les varietats de vinífera per regions vitícoles i donat que en els moments actuals, per les raons que s'han exposat, cal revisar-lo per adaptar la seva problemàtica a la situació actual;
A proposta del Conseller d'Agricultura, Ramaderia i Pesca i d'acord amb el Consell Executiu,
a) Varietats recomanades: Són totes aquelles que produeixen vins de qualitat reconeguda i que, per tant, interessa de promoure.
b) Varietats autoritzades: S'inclouen en aquest apartat:
- Les varietats que proporcionen uns vins de qualitat suficient, tot i essent aquesta inferior a la que proporcionen les incloses a l'apartat a).
- Les varietats foranes que han demostrat una dinàmica de qualitat òptima dins l'àmbit territorial de Catalunya.
- Les varietats que havent estat experimentades pels Serveis Tècnics de l'INCAVI, es considera interessant de conrear-les a major escala.
c) Varietats temporalment autoritzades: S'inclouen en aquest apartat:
- Totes les varietats no especificades als apartats a) i b) i que s'ha demostrat al llarg dels anys que produeixen uns vins de baixa qualitat o que la seva adaptació a les diferents àrees edafoclimàtiques ha estat força deficient.
- Les varietats sotmeses a estudi i experimentació, per la seva característica vitícola i enològica.
Qualsevol varietat que no estigui inclosa dins els apartats de Varietats Recomanades o Autoritzades serà, automàticament, classificada com a temporalment autoritzada o sense classificació.
Solament es podrà autoritzar la implantació de varietats que estiguin sotmeses a estudi i experimentació per la seva característica vitícola i enològica, en parcel·les no superiors a 1 ha per viticultor, les quals seran directament controlades pels Serveis Tècnics de l'INCAVI.
L'informe tècnic es farà basant-se en l'aptitud cultural de la varietat, en les característiques de la producció i en les del producte elaborat.
Aquestes dades s'obtindran al llarg d'un període successiu de 5 anys com a mínim i de 7 anys com a màxim.
Atès que la direcció de l'Institut de Seguretat Pública de Catalunya ha quedat vacant;
D'acord amb l'article 13 de la Llei 40/2015, d'1 d'octubre, de règim jurídic del sector públic, i en concordança amb el que estableix l'article 45.1 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, els titulars dels òrgans unipersonals inferiors a conseller són suplerts en cas de vacant, absència o malaltia per qui designi expressament el conseller.
Les funcions a què fa referència l'article 12 de la Llei 10/2007, de 30 de juliol, de l'Institut de Seguretat Pública de Catalunya, relatives al seu director, ho són en funció de les diferents àrees competencials que l'esmentat Institut té legalment atribuïdes.
En virtut d'això, en aplicació de l'habilitació conferida per l'article 6 del Reial decret 944/2017, de 27 d'octubre, pel qual es designen òrgans i autoritats encarregats de donar compliment a les mesures adreçades al Govern i a l'Administració de la Generalitat de Catalunya, autoritzades per acord del Ple del Senat, de 27 d'octubre de 2017, pel qual s'aproven les mesures requerides pel Govern, a l'empara de l'article 155 de la Constitució,
Encarregar, amb caràcter temporal, al senyor Juli Gendrau Farguell, director general de Prevenció, Extinció d'Incendis i Salvaments, les funcions corresponents a la direcció de l'Institut de Seguretat Pública de Catalunya en l'àmbit de l'Escola de Bombers i Protecció Civil de Catalunya, de la Subdirecció General d'Administració i Suport Acadèmic i del Servei de Selecció, Avaluació i Seguiment.
Encarregar, amb caràcter temporal, al senyor Jordi Jardí Pinyol, director general d'Administració de Seguretat, les funcions corresponents a la direcció de l'Institut de Seguretat Pública de Catalunya en l'àmbit de l'Escola de Policia de Catalunya i de la Subdirecció General de Formació Universitària, Recerca i Gestió del Coneixement.
Les funcions corresponents a la direcció de l'Institut que són de caràcter transversal a les diferents àrees funcionals en què s'estructura, i en particular les contingudes als apartats f) i g) de l'article 12 de la Llei 10/2007, de 30 de juliol, de l'Institut de Seguretat Pública de Catalunya, seran exercides pel director general de Prevenció, Extinció d'Incendis i Salvaments.
Les funcions de direcció encarregades en la present Ordre s'han d'exercir d'acord amb les instruccions i directrius de la persona que ostenta la presidència de l'Institut de Seguretat Pública de Catalunya d'acord amb l'apartat sisè de l'Ordre INT/1074/2017, de 7 de novembre, sobre delegació de funcions en òrgans del Departament d'Interior de la Generalitat de Catalunya, en virtut de les mesures autoritzades amb data 27 d'octubre de 2017 pel Ple del Senat en relació amb la Generalitat de Catalunya en aplicació de l'article 155 de la Constitució.
L'article 7.2 de la Llei d'instal·lacions destinades a activitats amb infants i joves preveu que, en els termes de la Llei 6/1987, de 4 d'abril, de l'organització comarcal de Catalunya, es poden delegar en la comarca les potestats d'execució en la matèria objecte d'aquesta Llei.
La Llei 6/1987, de 4 d'abril, sobre l'organització comarcal de Catalunya, determina que la comarca, entre altres, exerceix també les competències que li delega l'Administració de la Generalitat d'acord amb el que estableix la legislació de règim local.
La Llei 8/1987, de 15 d'abril, municipal i de règim local de Catalunya, estableix que la delegació d'una competència comporta que l'ens local ha d'exercir les potestats inherents a aquesta competència sense que, no obstant això, se n'alteri la titularitat, i, així mateix, estableix el procediment a seguir en la delegació de competències als ens locals.
Ateses aquestes normes, i amb el convenciment que la comarca és la instància territorial més idònia per tal que l'execució d'aquestes potestats respecti els principis de més proximitat als ciutadans, participació i eficàcia en la prestació de serveis, a proposta dels titulars del Departament de la Presidència i del Departament de Governació, i d'acord amb el Govern,
Havent observat una errada al text del Decret llei esmentat, tramès al DOGC i publicat al núm. 8138 de 21.5.2020, se'n detalla la correcció oportuna:
A l'incís final del primer paràgraf de l'article 3.10 del Decret llei, on diu:
"El Consell Rector ha de motivar en la convocatòria de l'assemblea general les raons per les quals no es poden fer les assemblees de delegats o de secció."
"El Consell Rector ha de motivar en la convocatòria de l'assemblea general les raons per les quals no es poden fer les assemblees preparatòries o de secció."
DECRET LLEI 19/2020, de 19 de maig, de mesures complementàries en matèria social i sanitària per pal·liar els efectes de la pandèmia generada per la COVID-19.
DECRET 165/2015, de 21 de juliol, de formació sanitària especialitzada a Catalunya.
ORDRE ECO/198/2014, de 13 de juny, per la qual s'aprova l'adscripció de l'Escola Doctor Robert a la Universitat Autònoma de Barcelona i s'implanta l'estudi universitari oficial de màster universitari en medicina transfusional i teràpies cel·lulars avançades/Transfusion Medicine and Advanced Cell Therapies.
ORDRE SLT/337/2013, de 20 de desembre, per la qual es regula el procediment per a l'acreditació de tutors d'especialistes en formació de les especialitats de medicina, farmàcia, infermeria i altres graduats i llicenciats universitaris en l'àmbit de la psicologia, la química, la biologia, la bioquímica i la física de centres sanitaris acreditats per a la formació d'especialistes en ciències de la salut de la xarxa sanitària de Catalunya.
DECRET LLEI 19/2020, de 19 de maig, de mesures complementàries en matèria social i sanitària per pal·liar els efectes de la pandèmia generada per la COVID-19.
DECRET 238/2019, de 19 de novembre, de concessió de la Medalla i de la Placa Josep Trueta al mèrit sanitari.
DECRET 327/2016, de 13 de desembre, de concessió de la Medalla i de la Placa Josep Trueta al mèrit sanitari.
DECRET 52/2015, de 14 d'abril, de concessió de la Medalla i de la Placa Josep Trueta al mèrit sanitari.
ORDRE TSF/165/2020, de 25 de setembre, per la qual es garanteix el servei essencial d'assistència sanitària que presta a la població el personal metge intern resident (MIR) als centres sanitaris de l'Institut Català de la Salut i als centres sanitaris concertats amb el Servei Català de la Salut.
ORDRE TSF/157/2020, de 18 de setembre, per la qual es garanteix el servei essencial d'assistència sanitària que presta a la població el personal metge intern resident (MIR) als centres sanitaris de l'Institut Català de la Salut i als centres sanitaris concertats amb el Servei Català de la Salut.
ORDRE TSF/196/2018, de 23 de novembre, per la qual es garanteix el servei essencial d'assistència sanitària que presta a la població el personal estatutari, personal laboral, personal funcionari i personal en formació en els centres d'atenció primària de l'Institut Català de la Salut i els centres sanitaris que presten serveis concertats amb el Servei Català de la Salut.
ORDRE JUS/33/2012, de 17 de febrer, per la qual es convoca i es regula el procés d'elecció per a la designació dels/de les metges/esses forenses electius/ives del Consell de Direcció de l'Institut de Medicina Legal de Catalunya.
La Fundació Doctor Robert, centre de formació avançada en ciències de la salut i de la vida, fundació privada, titular de l'Escola Doctor Robert, es va constituir l'any 1998, amb la finalitat principal, d'acord amb l'article 4 dels seus Estatuts, de contribuir a la formació avançada i al desenvolupament professional i de les organitzacions, en l'àmbit de les ciències de la salut i de la vida.
La Programació universitària de Catalunya per al període 2014-2015, aprovada per la Resolució de 23 d'abril de 2014, inclou l'estudi de màster universitari en medicina transfusional i teràpies cel·lulars avançades/Transfusion Medicine and Advanced Cell Therapies, a l'Escola Doctor Robert.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Decret 390/1996, de 2 de desembre, de regulació del règim d'adscripció a universitats públiques de centres docents d'ensenyament superior; el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, sobre creació i reconeixement d'universitats i centres universitaris i els Estatuts de la Universitat de Autònoma de Barcelona, d'acord amb la proposta del Consell de Govern i amb l'informe favorable del Consell Social de la Universitat Autònoma de Barcelona, i a proposta del director general d'Universitats,
S'aprova l'adscripció de l'Escola Doctor Robert a la Universitat Autònoma de Barcelona, amb seu a l'Edifici Casa de Convalescència, en el recinte de l'Hospital de la Santa Creu i Sant Pau de Barcelona, carrer Sant Antoni Maria Claret, número 171, de Barcelona.
S'implanta l'estudi oficial de màster universitari en medicina transfusional i teràpies cel·lulars avançades/Transfusion Medicine and Advanced Cell Therapies, a l'Escola Doctor Robert, centre adscrit a la Universitat Autònoma de Barcelona.
L'Escola Doctor Robert es regirà per allò que disposen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; els Estatuts de la Universitat Autònoma de Barcelona; el seu reglament intern i el conveni de col·laboració acadèmica subscrit entre la Universitat i l'Escola.
Una vegada establert el caràcter oficial del títol, el rector o la rectora de la Universitat sol·licitarà a la persona titular del departament competent en matèria d'universitats l'autorització d'inici d'activitats d'aquests estudis, a l'empara de la normativa vigent, amb efectes des de la seva impartició.
Constitució de l'Agència Catalana de Turisme
Estatuts de l'Agència Catalana del Turisme
Naturalesa, adscripció i domicili
Activitat i serveis de l'Agència Catalana de Turisme
L'activitat de gestió i impuls en la comercialització de productes i serveis per l'Agència
Consell General de Participació
Participació econòmica de les entitats externes a l'Administració de la Generalitat
Participació en el Consell de Direcció i en el Consell General de Participació a través d'entitats sense ànim de lucre